stanford-oval/wikipedia huggingface dataset:
Torikatu (Kokkola)

| Torikatu |
| --- | --- |

Maa:  Suomi
Tieluokka:  katu
Omistaja:  Kokkolan kaupunki
Tienpitäjä:  Kokkolan kaupunki
Pituus:  0,9 km
Alkupiste:  Hakalahdenkatu
Päätepiste:  Tehtaankatu (0,9 km)
Päällyste:  asfaltti, noppakivi
Kaistaluku:  kaksikaistainen, lisäksi pysäköintikaistat
Torikatu (ruots. Torggatan) on Kokkolassa sijaitseva katu. Torikatu alkaa Hakalahdenkadun kulmasta ja loppuu Tehtaankadun risteykseen. Torikadulla sijaitsevat muun muassa Kokkolan tori, Hotel Seurahuone ja Kokkolan kaupunginteatteri.
TUL:n jalkapallon Suursarjan kausi 1934

| TUL:n Suursarjan kausi 1934 |
| --- | --- |
Joukkueiden määrä:  9
Ajankohta:  27. toukokuuta – 30. syyskuuta 1934
Mestari:  TPV
Pudonneet joukkueet:  Veikot, VaaTo
  ← 1933 :  1935 → 
TUL:n jalkapallon Suursarja 1934 oli 15:ttä kertaa järjestetty Suomen Työväen Urheiluliiton jalkapallomestaruuskilpailu. Sen voitti Tampereen Pallo-Veikot, jolle saavutus oli toinen TUL:n mestaruus. Sarjasta putosivat Porvoon Veikot ja Vaasan Toverit.
Pelitapa

TUL:n jalkapallomestaruus ratkaistiin vuonna 1934 ensimmäistä kertaa sarjamuotoisena. Yhdeksän joukkueen Suursarjaan oli Helsingin ja Tampereen piireille varattu kaksi paikkaa sekä Turun, Viipurin, Kymenlaakson, Itä-Uudenmaan ja Vaasan piireille yksi paikka. Kilpailuun ilmoittautui 17 joukkuetta, joista Helsingin, Turun ja Viipurin seurat joutuivat pelaamaan karsinnat. Suursarjaan selvinneet yhdeksän joukkuetta jaettiin kahteen alkulohkoon, joiden kaksi parasta ratkaisivat mestaruuden neljän joukkueen loppusarjassa. Alkulohkojen viimeiseksi jäänett menettivät paikkansa Suursarjassa ja saivat vuoden kuluttua yrittää mukaan karsintojen kautta.
Karsinnat

Karsinnat pelattiin 30. huhtikuuta – 23. toukokuuta 1934.
Karsinnat > Helsinki

Kullervo sai luovutusvoiton Visasta.
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Vesa | 4 | 4 | 0 | 0 | 24 | 2 | +22 | 8  |
| 2 | Ponnistus | 4 | 3 | 0 | 1 | 18 | 5 | +13 | 6  |
| 3 | Kullervo | 4 | 2 | 0 | 2 | 4 | 4 | 0 | 4  |
| 4 | Visa | 4 | 1 | 0 | 3 | 6 | 20 | −14 | 2  |
| 5 | Kalervo | 4 | 0 | 0 | 4 | 1 | 22 | −21 | 0  |
Karsinnat > Viipuri

Talikkalan Toverit pääsi ensimmäiseltä kierrokselta suoraan loppuotteluun ja Ryhti aloitti toiselta kierrokselta.
Alkusarja

Alkusarja pelattiin 27. toukokuuta – 19. elokuuta 1934.
Loppusarja

Loppusarja pelattiin 26. elokuuta – 30. syyskuuta 1934.
Takaa-ajettu

| Takaa-ajettu> The Fugitive |
| --- | --- |
 Elokuvan juliste
Ohjaaja:  Andrew Davis
Käsikirjoittaja:  Jeb Stuart   David Twohy
Tuottaja:  Arnold Kopelson
Säveltäjä:  James Newton Howard
Kuvaaja:  Michael Chapman
Leikkaaja:  Don Brochu
Pääosat:  Harrison Ford   Tommy Lee Jones   Sela Ward
Valmistustiedot
Valmistusmaa:   Yhdysvallat
Tuotantoyhtiö:  Warner Bros.
Levittäjä:  InterCom Netflix
Ensi-ilta:  1993
Kesto:  130 minuuttia
Alkuperäiskieli:  englanti
Seuraaja:  Takaa-ajajat
Aiheesta muualla
IMDb 
Elonet
AllMovie
Infobox OKNimi-testi OK: 
Takaa-ajettu (The Fugitive) on vuonna 1993 valmistunut toimintajännityselokuva, jonka on ohjannut Andrew Davis ja joka perustuu samannimiseen 1960-luvun televisiosarjaan. Elokuvan keskeisimmissä rooleissa ovat Harrison Ford ja Tommy Lee Jones.
Elokuva kertoo Harrison Fordin esittämästä kirurgista nimeltä Richard Kimble, joka joutuu syyttömänä tuomituksi vaimonsa murhasta. Hän onnistuu karkaamaan, kun vankienkuljetusauto suistuu tieltä. Kimble saa peräänsä Tommy Lee Jonesin esittämän Samuel Gerardin ryhmän. Pakomatkallaan Richard Kimble yrittää todistaa syyttömyytensä keräämällä todisteita yksikätisestä miehestä jonka hän alusta asti väittää murhanneen vaimonsa.
Hyvin menestyneelle elokuvalle tehtiin myös jatko-osa Takaa-ajajat vuonna 1998. Se keskittyy enemmän Tommy Lee Jonesin henkilöhahmoon, kun hän ajaa takaa Wesley Snipesin näyttelemää karkuria.
Takaa-ajettu oli ehdolla seitsemässä Oscar-kategoriassa vuonna 1994 (muun muassa Paras elokuva). Elokuva voitti kuitenkin vain yhden palkinnon, kun Tommy Lee Jonesille myönnettiin parhaan miessivuosan palkinto. Lisäksi Jones voitti Golden Globen ja elokuva äänityksestä BAFTAn.
Näyttelijät

| 0 | 1 | 2 |
| --- | --- | --- |
|  Harrison Ford  | … |  Tohtori Richard Kimble	   |
|  Tommy Lee Jones  | … |  Šeriffi Samuel Gerard	   |
|  Sela Ward  | … |  Helen Kimble	   |
|  Julianne Moore  | … |  Tohtori Anne Eastman	   |
|  Joe Pantoliano  | … |  Apulaisšeriffi Cosmo Renfro	   |
|  Andreas Katsulas  | … |  Frederick Sykes	   |
|  Jeroen Krabbé  | … |  Tohori Charles Nichols	   |
|  Daniel Roebuck  | … |  Apulaisšeriffi Robert Biggs	   |
|  L. Scott Caldwell  | … |  Apulaisšeriffi Poole	   |
|  Tom Wood  | … |  Apulaisšeriffi Noah Newman   |
Tuotanto

Takaa-ajettu kuvattiin suurelta osin Pohjois-Carolinan osavaltiossa.
Palkintoja > Oscarit

Paras miessivuosa: Tommy Lee Jones
Ehdokkaana:
Paras elokuva
Paras kuvaus: Michael Chapman
Paras leikkaus: Dennis Virkler, David Finfer, Dean Goodhill, Don Brochu, Richard Nord, Dov Hoenig
Paras elokuvamusiikki: James Newton Howard
Paras äänitys: Donald O. Mitchell, Michael Herbick, Frank A. Montaño, Scott D. Smith
Parhaat äänitehosteet: John Leveque, Bruce Stambler
Palkintoja > BAFTAt

Paras äänitys: John Leveque, Bruce Stambler, Becky Sullivan, Scott D. Smith, Donald O. Mitchell, Michael Herbick, Frank A. Montaño
Ehdokkaana:
Paras miessivuosa: Tommy Lee Jones
Paras leikkaus: Dennis Virkler, David Finfer, Dean Goodhill, Don Brochu, Richard Nord, Dov Hoenig
Parhaat erikoistehosteet: William Mesa, Roy Arbogast
Palkintoja > Golden Globet

Paras miessivuosa: Tommy Lee Jones
Ehdokkaana:
Paras miespääosa draamaelokuvassa: Harrison Ford
Paras ohjaaja: Andrew Davis
Arvioita

Ilta-Sanomien Harri-Ilmari Moilasen mukaan tarina kiitää toimintaspesialisti Andrew Davisin ohjauksessa loppuun asti, ja leikkaus on veitsenterävää. Chicagon paikallisväriä on hänestä hyödynnetty aistikkaasti.
Tia Maria

Tia Mariaa lasissa pullon kera.
Tia Maria on Karibialla, Jamaikalla valmistettua kahvilikööriä jonka pohja on jamaikalaista rommia ja maku tulee paikallisista aineista; Jamaikan Blue Mountain kahvipavuista, vaniljasta ja ruokosokerista. Alkoholia siinä on 20 prosenttia. 1980-luvulla sen alkoholiprosentti oli 31,5. Vanhoja silloin pullotettuja pulloja oli vielä vuonna 2020 joillakin vanhojen alkoholien kauppialla myynnissä. Tia Mariaa käytetään cocktaileihin ja kahvin kanssa ja jälkiruuissa. Sitä käytetään myös sellaisenaan jäiden kanssa.
Pernod Ricard osti Tia Mariaa valmistavan yrityksen vuonna 2005 ja myi sen vuonna 2009 suurelle italialaiselle viini ja likööriyhtiölle Illva Saronnolle 125 miljoonalla eurolla.
Historia

Tarun mukaan Tia Maria olisi peräisin 1600-luvun puolivälistä. Silloin nuori aristokraatti joutui pakenemaan levottomuuksia perheen plantaasilta ja hänellä oli mukanaan perheen palvelija joka pelasti mukaansa perheen aarteen, korurasian jossa oli mustista helmistä tehdyt korvakorut ja resepti tälle liköörille. Likööri sai nimensä palvelijan mukaan ”Tia Maria” (esp. Tia = täti).
Resepti jäi unohduksiin vuosiksi ja sen löysi 1940-luvulla tohtori Kenneth Leigh Evans joka alkoi tuottamaan ja markkinoimaan sitä. Kuitenkin erään toisen tiedon mukaan likööri olisi kehitetty Jamaikalla 1930-luvulla.
Aiheesta muualla

Kuvia tai muita tiedostoja aiheesta Tia Maria Wikimedia Commonsissa
Offical pages Tia Maria. Viitattu 27.7.2020. (englanniksi)
Tia Maria Coffee Liqueur Difford's Guide. Viitattu 27.7.2020. (englanniksi)
The Notwist

| The Notwist |
| --- | --- |

Tiedot
Toiminnassa:  1989–
Tyylilaji:  post-hardcore, indie pop, vaihtoehtorock, indie electronic
Kotipaikka:  Weilheim, Saksa
Laulukieli:  englannin kieli
Jäsenet:  Markus Acher, laulu ja kitara   Micha Acher, basso   Martin Gretschmann, kosketinsoitin   Andi Haberl, rummut  
Entiset jäsenet:  Martin Messerschmid, rummut  
Aiheesta muualla
Kotisivut
Infobox OKNimi-testi OK: 
The Notwist on vuonna 1989 perustettu saksalainen rockyhtye. Uransa aikana yhtyeen musiikki on kehittynyt useiden vaiheiden läpi indie pop -vaikutteita sisältävästä post-hardcoresta vahvasti elektronisen musiikin vaikuttamaan ilmaisuun. Pitchfork Media -musiikkisivusto valisti The Notwistin albumin Neon Golden vuosien 2000-2004 parhaiden albumien listaansa sijalle 23.
Historia

The Notwist perustettiin Weilheimissa lähellä Müncheniä. Yhtyeen ura alkoi esittämällä post-hardcorea, mutta myöhemmin heidän kappaleensa saivat vaikutteita 1980-luvun indie popista. Kolmannella albumillaan 12 The Notwist oli kehittynyt vaihtoehtorockyhtyeeksi. Sillä yhtyeen musiikissa oli myös mukana ensi kertaa elektronisen musiikin elementtejä, jotka muistuttivat yhtyeistä kuten Autechre ja Oval. Neljäs albumi Shrink koostui jo melkein kokonaan abstraktilla elektronisella soundilla kyllästetty. Myöhemmillä albumeilla elektroniset vaikutteet ovat olleet taempana ja yhtyeen musiikki on ollut kappalekeskeisempää.
Jäsenet

Markus Acher - laulu ja kitara (1989-)
Micha Acher - basso (1989-)
Martin Gretschmann - kosketinsoitin (1997-)
Andi Haberl - rummut (2007-)
Jäsenet > Entiset jäsenet

Martin Messerschmid - rummut (1989-2007)
Diskografia > Albumit

The Notwist (1990)
Nook (1992)
12 (1995)
Shrink (1998)
Neon Golden (2002)
The Devil, You & Me (2008)
Storm (2009) (soundtrack elokuvaan Storm)
Close to the Glass (2014)
The Messier Objects (2015)
Superheroes, Ghostvillains + Stuff (2016) - (livealbumi)
Diskografia > EP:t

Johnny and Mary (1994)
Different Cars and Trains (2003)
Lichter (2003) (soundtrack elokuvaan Kaukaiset valot)
Solo Swim (2004)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivu
Trinidad-Tobagon vallankaappausyritys 1990

Trinidad-Tobagon vallankaappausyritys 1990 viittaa tapahtumiin Trinidad-Tobagolla 27. heinäkuuta–1. elokuuta 1990, jolloin Jamaat-al-Muslimeen-niminen islamistiryhmä valtasi maan parlamenttitalon ja televisioaseman. Vallankaappausyrityksen aikana sai surmansa yhteensä 24 henkilöä. Yritys päättyi vallankaappaajien antautumiseen armahdussopimuksen jälkeen.
Tausta

Trinidadin ja Tobagon valtaväestö on uskonnoltaan hindulaisia ja katolilaisia, mutta maassa on myös pieni pääosin aasialaistaustainen muslimiyhteisö. Jamaat al Muslimeenin jäsenet olivat vielä tätä pienemmän afrikkalaistaustaisten käännynnäisten yhteisön muodostama ryhmä. Jamaat al Muslimeen sai monet kannattajansa maan slummeista ja se syytti maan tuolloista pääministeriä Arthur Robinsonia maan köyhyydestä, joka johtui osaltaan öljyn hinnan romahduksesta vuonna 1983.
Tapahtumien kulku

27. heinäkuuta 1990 yhteensä 114 Jamaat al Muslimeenin jäsentä rynnäköi Trininad-Tobagon parlamenttitaloon ottaen kaikki sisällä olleet panttivangeiksi. Panttivankien joukossa oli myös pääministeri Robinson. Parlamentin lisäksi vallankaappaajat ottivat haltuunsa paikallisen televisioaseman. Trinidad and Tobago Television on maan ainoa televisioasema. Aseman lähtystä hyväksi käyttäen Jamaat al Muslimeenin johtaja Yasin Abu Bakr ilmoitti, että maan hallitus oli syösty vallasta. Maan pääkaupunki Port of Spainissa alkaneiden alkaneiden väkivaltaisuuksien ja ryöstelyn takia maahan julistettiin hätätila 28. heinäkuuta. Vallankaappaajien kanssa aloitettiin neuvottelut ja kun maan pääministeri Robinson oli allekirjoittanut sopimuksen heidän armahtamisestaan kaappaajat antautuivat 1. elokuuta.
Vallankaappausyrityksen aikana oli kuollut yhteensä 24 henkilöä, heidän joukossaan maan parlamentin jäsen Leo Des Vignes. Port of Spainin kaupunki kärsi merkittäviä vahinkoja. Pääministeri Robinsonia ammuttiin kaappauksen aikana jalkaan. Armahdussopimuksesta huolimatta vallankaappaajat pidätettiin heidän antautumisensa jälkeen, mutta heidät vapautettiin myöhemmin maan korkeimman oikeuden päätöksellä.
Toll Global Forwarding

Toll Global Forwarding on yksi viidestä Toll Group:n divisioonasta. Muita Toll Group:n divisioonia ovat Global Logistics, Global Express, Global Resources & Government Logistics sekä Domestic Forwarding.
Toll Group on alun perin australialainen logistiikka- ja huolinta-alan yritys, jonka omistaa nykyään Japan Post.
TGF Finland on osa Toll Global Forwarding:ia ja tarjoaa kansainvälistä lento- ja merirahtia, maantiekuljetuksia sekä huolinta- ja logistiikkapalveluita.
Historia

Toll Group:n perusti Albert F. Toll Newcastlessa Australiassa vuonna 1888. Alkujaan toiminta perustui hiilen kuljetukseen hevoskärryillä. 1960-luvulla Toll yhdistyi Peko Wallsend Groupin kanssa ja erikoistui kaivostoiminnassa käytettävien tavaroiden kuljetukseen.
Tollin toimitusjohtaja Paul Little ja hallituksen puheenjohtaja Peter Rowsthorn ostivat yrityksen 1986. Toll listattiin pörssiin 1993 Australian Stock Exchangeen.
Tollin liikevaihto on nykyään 8 700 miljoonaa Australian dollaria (n. 6.5 miljardia euroa) ja yhtiö työllistää yli 40 000 henkilöä 55 eri maassa (2011).
Toll Group siirtyi Japan Post:n omistukseen yrityskaupan myötä vuonna 2015.
Tolkkisten sellutehdas

Tolkkisten sellutehdas eli Eklöfin sellutehdas oli Porvoon maalaiskunnan Tolkkisissa sijainnut sellutehdas, joka toimi vuosina 1893-1975. Tehdas toimi sulfiittimenetelmällä. Tehdas kuului August Eklöf -yritykseen vuosina 1893-1964 ja sittemmin Tampella Forest -ryhmään vuosina 1964-1975. Tehdas suljettiin vanhentuneena vuonna 1975 ja tilalle rakennettiin Tolkkisten saha vuonna 1976. Saha kuului Stora Enso-konserniin ja se suljettiin vuoden 2009 lopussa.
Aiheesta muualla

Kuva tehtaasta[vanhentunut linkki]
Tolkki

| Tolkki Долгово, Dolgovo |
| --- | --- |
 Hevaanjoen alajuoksu vuoden 1863 kartalla. Tolkki (Dolgova) vasemmassa alanurkassa.
 Tolkki
 Koordinaatit: 59°51′18″N, 29°3′16″E 
Valtio:  Venäjä
Federaatiosubjekti:  Leningradin alue
Kaupunkipiirikunta:  Sosnovyi Bor
Ensimmäinen maininta:  1500
Hallinto:  
 – Asutustyyppi:  entinen kylä
Infobox OKVirheellinen NIMI-arvo: 
Tolkki (ven. Долгово, Dolgovo) on entinen kylä nykyisen Leningradin alueen Sosnovyi Borin kaupunkipiirikunnassa Venäjällä. Se sijaitsi Kaprionlahden rannalla viisi kilometriä Vääskylän rautatieasemalta lounaaseen.
Kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Ruotsalaisvallan ajasta lähtien sen asukkaat olivat äyrämöisryhmän inkerinsuomalaisia, jotka kuuluivat Kaprion luterilaiseen seurakuntaan. 1860-luvulle saakka he olivat tilanomistajan maaorjia. Vuonna 1862 Tolkissa oli 9 taloa ja 64 asukasta. Seudun pääelinkeino oli kalastus. Kylän lähellä sijainneen kartanon yhteydessä toimi lasitehdas ja myöhemmin myös tiilitehdas.
1900-luvun alussa Tolkki kuului Kaprion volostin Kirnun (ven. Kernovo) kyläkuntaan ja vallankumouksen jälkeen Hevaan volostin ja sittemmin Oranienbaumin piirin Vääskylän kyläneuvostoon. Toisen maailmansodan aikana kylä jäi Oranienbaumin sillanpääaseman ulkorenkaaseen ja tuhoutui täydellisesti. Vuonna 1967 entisen kylän tienoille alettiin rakentaa Leningradin ydinvoimalaa. Nykyään paikalla on Tolkista kertova muistokivi.
Aiheesta muualla

Tolkin kylän muistomerkki (Arkistoitu – Internet Archive) (venäjäksi)
Tollander & Klärich

Tollander & Klärich oli suomalainen tupakkatehdas, joka toimi Helsingissä vuosina 1840–1926. Tehtaan perustivat vuonna 1840 G. O. Wasenius, B. O. Thunberg ja J. F. Granberg ja sen nimenä oli aluksi G. O. Wasenius Tobaks och Kortfabrik, valmistusohjelmaan kuuluvat tupakkatuotteet ja kortit. Vuonna 1851 tehdas siirtyi sen johtajana toimineen saksalaissyntyisen Frans Andreas Henrik Klärichin (1816–1884) ja konsuli Johan Magnus Tollanderin (1811–1870) omistukseen. Uudet omistajat myivät korttitehtaan ja keskittyvät tupakkatuotteisiin. Vuodesta 1859 alkaen Klärich omisti tehtaan yksin.
Tollander & Klärich erikoistui 1870-luvulla savukkeiden valmistukseen. Frans Andreas Henrik Klärichin kuoltua 1884 tehtaan omistajiksi tulivat hänen poikansa A. W. Klärich ja vuodesta 1889 Klärichin vävy arkkitehti Hugo E. Saurén. Tehdas muutettiin osakeyhtiöksi 1897. Vuonna 1914 tehtaan palveluksessa oli 45 henkilöä joista lähes kaikki olivat naisia. Tehdas toimi vuoteen 1926 saakka. Sen valmistamia savukemerkkejä olivat muun muassa Commerce, Ideal, Petit Canon, Stambul, Heimo ja Sampo. Vuosina 1914–1915 yrityksellä oli tupakkatehdas myös Ruotsin Södertäljessä.
Aiheesta muualla

Tollander & Klärichin hintaluetteloita 1920-luvulta, Kansalliskirjaston digitoidut aineistot - Pienpainatteet
Tollandin piirikunta

Tollandin piirikunta sijaitsee Yhdysvaltojen Connecticutin osavaltion koillisosassa. Vuoden 2010 väestönlaskennassa piirikunnan asukasluku oli 152 691. Piirikunnan pinta-ala on yhteensä 1 080 km². Piirikunta on perustettu vuonna 1785.
Tollandin piirikunnan suurimmat asutuskeskukset vuoden 2010 väestönlaskennan mukaan ovat:
Vernon 29 179
Mansfield 26 543
Ellington 15 602
Tolland 15 052
Coventry 12 435
Stafford 12 087
Somers 11 444
Hebron 9 686
Willington 6 041
Columbia 5 485
Bolton 4 980
Andover 3 303
Union Town 854 asukasta.
Aiheesta muualla

Kuvia tai muita tiedostoja aiheesta Tollandin piirikunta Wikimedia Commonsissa
Connecticutin osavaltio
| --- | --- |
Alueet:   Central Naugatuck River Valley  Gold Coast  Greater Bridgeport  Greater Danbury  Greater New Haven  Greater Hartford  Kaakkois-Connecticut  Litchfield Hills  Lounais-Connecticut  Lower Connecticut River Valley  Quiet Corner 
Piirikunnat:   Fairfield  Hartford  Litchfield  Middlesex  New Haven  New London  Tolland  Windham 
Kaupungit:   Ansonia  Bridgeport  Bristol  Danbury  Derby  Hartford (pääkaupunki)  Meriden  Middletown  Milford  New Britain  New Haven  New London  Norwalk  Norwich  Shelton  Stamford  Torrington  Waterbury  West Haven
Tigris

| Tigris |
| --- | --- |
 Tigris Turkissa
Alkulähde:  Taurusvuoret
Laskupaikka:  Shatt al-Arab
Maat:  Turkki ja Irak
Pituus:  1 900 km
Eufrat ja Tigris. Valuma-alue on kartassa keltaisella.
Tigris on itäisempi kahdesta suuresta joesta, Tigris ja Eufrat, joista Kaksoisvirtainmaa eli Mesopotamia on saanut nimensä. Tigris on noin 1 900 kilometriä pitkä. Irakin pääkaupunki Bagdad sijaitsee Tigriksen länsirannalla. Historiallisesti tärkeät Niniven, Ktesifonin ja Seleukeian kaupungit ovat myös sijainneet sen varrella.  Myös Saddam Husseinin kotikaupunki Tikrit sijaitsee joen varrella ja on saanut nimensä sen mukaan.
Tigrisin lähteet ovat Taurusvuoristossa Turkissa Elazığin kaupungin lounaispuolella. Sillä on monia pieniä sivujokia, joiden yhteinen valuma-alue kattaa suuren osan Turkin itäosaa. Se muodostaa osan Turkin ja Syyrian välisestä rajasta, ja Khābūrjoki yhtyy siihen lähellä Irakin rajaa. Mosulin lähellä jokilaaksosta on tehty tekojärvi. Joki saapuu alluviaalitasangolle lähellä Samarraa. Bagdadin lähistöllä joen molemmin puolin on rakennettu tulvavallit.
Joen uoma tasangolla on muuttunut monia kertoja, sekä luonnollisesti että ihmisen toimien takia. Noin 200 km Bagdadista alavirtaan on laaja riisinviljely- ja suoalue, jota monet Tigrisin sivuhaarat kastelevat. Suoalueelta alkaa Shatt al-Arab -joki, johon myös Eufrat laskee. Shatt al-Arab on osa Iranin ja Irakin välistä rajaa, ja Irakin ainoa yhteys merelle.
Ennen nykyaikaisten patojen rakentamista Tigrisin keskimääräiseksi virtaamaksi arvioitiin 1 340 kuutiometriä sekunnissa. Se kuljetti tonnin kiintoainesta sekunnissa. Nykyisin 90 % vedestä ja kiintoaineesta, joka ohittaa Bagdadin, ei koskaan päädy mereen, vaan haihtuu tai käytetään kasteluun ja imeytyy suoalueille.
Tigrisiin on rakennettu useita patoja sekä sähköntuotantoa että kasteluveden säännöstelyä varten. Turkin puolella on Kralkizin (rakennettu 1985–1997), Batmanin (1986–1999), Diclen (1986–1997) ja Ilısun padot. Irakin puolella on useita patoja, josta suurin on Mosulissa. Muut Irakin puolen padot ovat Kutissa (rakennettu 1939) ja Samarrassa (1954).
Aiheesta muualla

Kuvia tai muita tiedostoja aiheesta Tigris Wikimedia Commonsissa
Talkin’ About...

Talkin’ About... on suomalaisen Ramblers-yhtyeen toinen studioalbumi, joka julkaistiin vuonna 1982.
| Talkin’ About> .. Ramblers |
| --- | --- | --- |

Studioalbumin tiedot
 Äänitetty : Soundmix Studio, Oulu
 Julkaistu: 1982
 Tuottaja(t): Pantse Syrjä
 Tyylilaji: rock
 Kesto: 36.48
 Levy-yhtiö: Dig It
Ramblersin muut julkaisut
| We Don’t Mind Rockin’ Tonite 1979 | Talkin’ About... 1982 |   |
Kappaleet

Kaikki kappaleet säveltänyt ja sanoittanut Köpi Kurikka, ellei toisin mainittu.
Kappaleet > A-puoli

Marionettes – 3.45
Hard Hard Livin' – 2.49 (san. Richard Stanley)
The Pyre – 3.30 (säv. Jarmo Heikkinen, Köpi Kurikka)
I'm Learning to Strain – 3.09
Turn on Your Radio – 5.01
Kappaleet > B-puoli

Talkin' About Love – 2.34
I'm the Big Cheat – 3.15
Ticket in my Pocket – 5.40
Darling Rolene – 3.00
Station 9 – 4.05
Kokoonpano

Köpi Kurikka – laulu, kitara
Timo Tapaninen – kitara
J. J. Heikkinen – kitara, saksofoni, taustalaulu
Ila Niemelä – bassokitara
Sid Kukkonen – rummut, taustalaulu
Kokoonpano > Vierailevat muusikot

Harri Määttä – taustalaulu (kappale 10)
Merja Huotari – taustalaulu (kappaleet 6 ja 10)
Kokoonpano > Tuotanto

Pantse Syrjä – tuottaja
Hannu Karjalainen – äänittäjä
Aiheesta muualla

Ramblers Oulun kaupunginkirjaston sivulla (Arkistoitu – Internet Archive)
Finnmusic-sivulla
Talkin' About discogs.com -sivustolla
Titušky

Tituškoja seisomassa hallituksen rakennuksen edessä 24. marraskuuta 2013
Titušky (ukr. тітушки; joskus myös yksikkömuodossa tituško, tituška) on yleisesti Ukrainan median ja yleisön käytössä oleva nimitys huligaanille, jonka uskotaan olevan venäläismielinen provokaattori. Tituškojen väitetään olevan taistelujoukoista koottuja siviiliasuisia laittomia ryhmiä, joiden tavoitteena on hajottaa rauhanomaisia mielenosoituksia väkivaltaisesti ja hyökätä toimittajia ja median edustajia vastaan. Tituškot sulautuvat ensiksi väkijoukkoon ja aloittavat sitten tappeluja.
Nimitystä alettiin käyttää marraskuussa 2013 Euromaidan-mielenosoitusten aikana Alueiden puolueen ja sen johtaman hallituksen palkkaamista siviiliasuisista väkivaltaisista provokaattoreista.
Ukrainalainen ammattilaisjalkapalloilija Vladislav Kalitvintsev joutui Tituškojen pahoinpitelemäksi 21. helmikuuta 2014. Tituškojen kerrotaan helmikuun puolenvälin jälkeen surmanneen uhrejaan tilanteen kiristyttyä.
Nimen alkuperä

Nimitys sai alkunsa Vadym Tituškosta (ukr. Вадим Тітушко, myös nimellä Vadik Rumyn ven. Вадик Румын), joka on Bila Tserkvasta kotoisin oleva vapaaottelija. Tituško hyökkäsi 5 kanalin toimittajien kimppuun Kiovassa 18. toukokuuta 2013. Tituško oli yksi kolmesta miehestä, jotka tuomittiin ehdolliseen rangaistukseen hyökkäyksestä. Tituškon kerrotaan olevan tyytymätön nimeensä liitetystä assosiaatiosta.
Radio Libertyn verkkosivulla tituškot kuvaillaan "roteviksi urheiluvaatteisiin pukeutuneiksi miehiksi, jotka toimivat agent provocateureina. He iskevät protestoijia vastaan tai provosoivat yhteenottoja tahratakseen rauhanomaisia mielenosoituksia."
Aiheesta muualla

Titušky Ukrainan kielen slangisanakirja Myslovo
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Titushky
Käännös suomeksi
Tohlopinsaari

Tohlopinsaari
| --- | --- |
Sijainti:  61°30′39.5″N, 23°38′38.7″E, Tampere Suomi
Vesialue:  Tohloppi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Tohlopinsaari on Tampereella Tohloppi-järvessä sijaitseva saari joka on 150 metriä pitkä ja 60 metriä leveä. Saari on autio.